Lucius Calpurnius Piso Caesoninus
Lucius Calpurnius Piso Caesoninus (natus saeculo 2 a.C.n., mortuus post annum 148 a.C.n.) vir consularis atque orator Romanus fuit.

Gens 
Pater eius Gaius Calpurnius C.f. Piso anno 180 a.C.n. consulatu fungens mortuus est. Filius eius Lucius Calpurnius Piso Caesoninus anno 112 a.C.n. summum magistratum gessit.

Cursus honorum 
Piso anno 154 a.C.n. praetor electus est atque Hispaniam Ulteriorem provinciam suscepit: A Lusitanis victus est. Anno 148 a.C.n. una cum Spurio Postumio Albino Magno consul electus est. Cum Postumius in Urbe maneret, Piso exercitum Romanum  adversus Poenos duxit : urbes hostium obsidere coepit nec multum profecit adeo ut Romae seditio populi moveretur Scipionem Aemilianum consulem, quamvis legibus ob aetatem vetantibus, facere volentis, quem solum huic bello finem imponere posse credebant. Quo facto Publius Cornelius Scipio Aemilianus Africanus  Pisoni ineunte anno 147 a.C.n. in Africa successit.

Bibliographia

Notae 

Piso Caesoninus, Lucius
Senatores
Praetores Hispaniae Ulterioris